Villingen-Schwenningen

Villingen-Schwenningen er en by i delstaten Baden-Württemberg i Tyskland, med rundt 85 000 innbyggere. Byen er den største i landkreisen Schwarzwald-Baar-Kreis. Villingen-Schwenningen ligger i østkanten av Schwarzwald ved elven Brigach, omtrent 700 meter over havet. Kilden til elven Neckar ligger i Schwenningen (Schwenninger Moos). Historie I middelalderen var Villingen en østerriksk by. Under reformasjonen forble den katolsk. Villingen ble beleiret av marsjall Tallard i 1704. Oberst Von Wilstorff forsvarte seg godt i de utdaterte festningsverkene, og etter seks dager måtte Tallar gi opp. Schwenningen var en landsby frem til 1800-tallet. I 1858 ble den første klokkefabrikken opprettet, og fra den tid har urmakeri og presisjonsmekanikk vært en viktig industri. Som en del av reformene i Baden-Württemberg i 1972 ble Villingen og Schwenningen slått i sammen, i tillegg til flere andre omkringliggende landsbyer. De to halvdelene av byen henger riktignok ikke sammen, og har blant annet et platå mellom seg. Bilder Referanser Eksterne lenker (mul) Offisielt nettsted (en) Villingen-Schwenningen – kategori av bilder, video eller lyd på Commons Villingen-Schwenningen: Historie og bilder Beleiringen av Villingen i 1702 Arkivert 21. juli 2010 hos Wayback Machine.